"domba, ndaa! mavu, aa! Mvelele na Zwiilaila  Zwiilaila ndi zwithu zwine vhathu vha si ambe nga hazwo: U sa tevhedza milayo I konḓaho zwi nga swikisa kha u ṱungufhadzwa kana u shoniswa phanḓa ha nnyi na nnyi.  Maipfi a zwiilaila ndi tsumbo yavhuḓi ya mikhwa kha vhupo ha havho na sisteme ya vhutendatenda.  Maipfi na ṱhoho dza zwiilaila: a nga vha maipfi ane a shumiswa kha medzhiki kana maipfi ane a ṱutshelana na tshanḓa tsha monde, vhudzekani na ogeni dza mbebo, sisiteme ya muhuro, zwithu zwa vhurereli.  Tshiṅwe tshifhinga vhathu vha ṱutshela milayo ine ya tshimbilelana na zwiilaila nga mulandu wa mbuno dzi tevhelaho:  U ḓikukumusa.  U sumbedza u sa zwi funa  U vha muṱhaseli kana u ṱokonya  U dzhiela fhasi vhathu vhahulwane  U sumbedza mbofholowo.nz Mvelele na kushumisele kwa matatathino/ndedudzo  Mafhungo ane vhathu vha khou amba nga hao a kha ḓi tevhela nḓila?  Matatathino a a ri tendela u amba nga ha zwithu zwi vhavhao kana u fhungudza vhuṱungu, tsumbo mafhungo nga ha u fa kana lufu, vhugevhenga, u shaya mishumo,vhushai, vhuholefhali.  Ndi nga mini vhathu vha tshi shumisa matatathino?  Ṋeani tsumbo ya ḽitatathino kha thambo ya vhuṱambo ha u pembelela lutshetshe lu sa athu u bebiwaho  Ṋeani dziṅwe tsumbo dza matatathino a yelanaho na u beba kha luambo lwaṋu  Arali no vha ni dokotela no vha ni tshi ḓo shumisa ḽitatathino iḽo? Tikedzani phindulo yaṋu.  Arali no vha ni dokotela nahone no rambiwa kha vhuṱambo ha u pembelela lutshetshe lu sa athu u bibiwa no vha ni tshi ḓo shumisa ḽitatathino iḽo nahone ndi nga mini ni tshi ralo?  Ndi matatathino maṅwe na zwivhumbeo zwa luambo zwifhio zwi shumiswaho kha luambo lwaṋu zwa bviselaho khagala mvelele yaṋu. Ṋeani tsumbo dza fumi. Dovhani ni sedze redzhisiṱara). Mvelele na ṱhalutshedzo dzo dzumbamaho (connotative meaning) Ṱhalutshedzo dzo dzumbamaho dza maṅwe maipfi dzi nga fhambana zwi tshi ya nga kufhambanele kwa mvelele. Tsumbo, u vhudzwa uri u mmbwa nga Tshivenḓa zwi amba muthu wa zwiito zwivhi, zwi soliseaho, zwi ṋengisaho ngeno u vha mmbwa kha Tshiswaṱi zwi tshi amba muthu wa nṱha/maṱhakheni. U lumelisa kha mvelele dzo fhambanaho Vhaṅwe vhathu vha nga amba nga ha 1. U amba nga u ḽa/zwiḽiwa (Ro vuwa maṱo, mulomo u na nḓala ) 2. U amba nga mutsho (Ro vuwa ri nga pfa ngeo; ri vhona phepho) 3. U amba nga nyito 68 GAIDI YA U ḒIGUDISA YAKUSHUMISELE KWO KHETHEAHO KWA LUAMBO (KKL) | TSHIVENḒA"